1 Petru 1 Motivaţii pentru a rămâne lângă Domnul !

SCHIŢA

I. Harul Lui Dumnezeu şi Mântuirea 1:1-2:10

1.Trăiţi cu nădejde.1:1-12

-acolo unde locuieşte Hristos este speranţă

2.Trăiţi în sfinţenie. 1:13-21

-trăiţi curat într-o lume atât de poluată

3. Trăiţi în armonie. 1:22-2:10

-creştinii sunt o familie armonioasă

Cuvânt cheie: suferinţă !

Trinitatea este la lucru !

\*Aleşi după ştiinţa mai dinainte a Lui Dumnezeu *Tatăl*, sfinţirea fiind lucrată de *Duhul*, *ascultarea şi stropirea cu sânge fiind făcută de Fiul*, Isus Hristos, care Şi-a dat viaţa. Vedem prezentată Dumnezeirea la lucru, fiecare cu partea Lui.

Alegerea făcută este pe baza preştiinţei Tatălui. El alege pe cei ce ştie că vor primi lucrarea. Tatăl ştia dinainte cine va accepta jertfa crezând în Numele Lui. Geneza 18:19. În alte lecţii am vorbit despre suveranitatea divină şi responsabilitatea umană.

Stropirea cu sânge făcută în VT.avea loc la evenimente importante cum ar fi:

Lev.14:1-17. Iertare şi curăţire !

Exodul 24:3-8 Inaugurarea cărţii Legământului !

Exodul 29:20-21 Instalarea într-o nouă poziţie de slujire

v.3-12 Motivaţia de a răbda suferinţa; moştenirea venită prin mântuire !

\*Născuţi din nou, după îndurarea Sa cea mare, prin învierea Lui Isus Hristos din morţi. Naşterea din nou descrie *aducerea la viaţă:* Col.2:13, Efes.2:4,5; *o creaţie nouă*: 2 Cor.5:17, Gal.6:15; *părtaşi unei noi naturi, dumnezeieşti*. 2 Petru 1:4.

Petru şi Ioan folosesc pentru mântuire termenul „*născuţi din nou, sau născut de sus”* iar Pavel „*adopţie*”. Romani 5:12-21, Ezechiel 36:26,27.

Naşterea din nou:

-o nădejde vie, care nu moare niciodată. La creştini speranţa nu moare ultima, ci speranţa lor nu moare niciodată, pentru că ea se bazează pe Domnul, nu pe om. Atât timp cât am nădejde, nu mă las bătut, dar dacă s-a dus nădejdea, nu mai suntem buni de nimic. Un om fără speranţă este un om biruit. Vom privi pe parcursul epistolei cum creştinii primului secol erau batjocoriţi, cu scopul de a-i destabiliza şi de a li se lua nădejdea.

-la o moştenire nestricăcioasă. În Israel toate seminţiile intrate în ţara promisă, au primit o moştenire, mai puţin seminţia lui Levi. De ce? Pentru că Domnul era moştenirea lor. Psalmi 16:5,6; 73:26; Plângeri 3:24.

Scriitorii NT.printre care şi Petru atribuie o astfel de moştenire, ca a leviţilor, şi nouă, tuturor credincioşilor.

Noi îl moştenim pe Dumnezeu Tatăl: Rom.8:17, Gal.4:7, Coloseni 3:24.

Deci moştenirea credincioşilor face trimitere la cei din VT.dar cu unele deosebiri.

Moştenirea evreilor era una fizică, şi aşezată geografic într-un loc fierbinte, invazii, probleme politice, etnice, etc., dar moştenirea noastră este în ceruri, deci nu poate fi atacată, sau afectată de vreun fel din problemele acestei lumi. Ea este veşnică, şi este păstrată în ceruri pentru noi, ne aşteaptă pe toţi să ne ducem acasă şi să intrăm în posesia ei, parţial imediat după moarte, şi total la sfârşitul tuturor lucrurilor. Părinţii mei păstrau uneori ceva bun pentru copilul plecat departe, ca atunci când vine acasă să i-l dea.

v.5. Noi suntem păziţi constant de puterea mare a Lui Dumnezeu – prin credinţă! Tatăl ne păzeşte şi pe noi şi moştenirea noastră, dar noi trebuie să avem credinţa că aşa este, şi să rămânem astfel tari în Domnul şi în puterea tăriei Lui.

- „mântuirea gata să fie descoperită”. Şi Petru ca şi Pavel vedea revenirea Domnului imediată, pentru că îşi doreau asta. Toţi credincioşii au crezut că Domnul avea să vină în timpul vieţii lor, pentru că aceasta era fericita lor nădejde. Maranata, Domnul nostru vine. Vino Doamne Isuse!

Mântuirea are mai multe etape:

-am fost mântuiţi, adică eliberaţi de sub *stăpânirea* păcatului – suntem mântuiţi, adică suntem eliberaţi de sub *puterea* păcatului – vom fi mântuiţi, adică eliberaţi de sub *prezenţa* păcatului, proslăvirea, glorificarea. Deci v.5, partea a doua se referă la ultima etapă.1 Ioan 3:2”dar ştim că atunci când se va arăta El, vom fi ca El, pentru că-L vom vedea aşa cum este”.

v.6. „În ea (în această mântuire) voi vă bucuraţi mult”, pentru că într-adevăr acestă mântuire este deosebit de atractivă. Dar mântuirea atrage şi ura lumii şi atunci avem de suferit. Expresia „*dacă trebuie*”, ne conştientizează că Tatălui nu-i place ca noi să suferim, dar El se foloseşte de suferinţă, boală, pentru un scop bun, ca noi să învăţăm din suferinţe şi încercări.

Isus, ca Om a suferit şi a învăţat ceva: Evrei 5:8,9”....”.

Orice lucru de preţ este testat, pentru a se vedea dacă corespunde scopului pentru care a fost creat. Nimic nu este pus pe piaţă dacă nu este încercat mai întâi, supus la tot felul de teste. Testul are nişte urmări.

Ei bine şi testul lor de atunci şi al nostru de astăzi are un rezultat care nu va fi descoperit decât la revenirea Lui Hristos. Când ne vom întâlni cu Domnul îLvom lauda, slăvi şi cinsti. Vedem cum Petru leagă suferinţa de bucurie. Rom.8:17,18

Dovada credinţei noastre este dată de testare, de rezultatul testării. Suferinţa pe de altă parte întăreşte credinţa. Iov 23:10. Iov a ieşit aur curat după testarea grea la care a fost supus.

1 Petru 4:10 ne spune de un har felurit, oferit de Domnul pentru încercări diferite. Totuşi în 1 Cor.10:13 Domnul Isus ne-a promis că nu vom fi testaţi peste puterile noastre.

Cuvântul încercare este în greacă: „dokimos”, adică „aprobat”şi 1 Cor 9:27 ne ajută un pic să înţelegem mai bine testul. Încercarea te califică, rezultatul ei, sau te descalifică (adokimos).

Citiţi şi 2 Cor 13:5 în context. Corintenii îl examinau pe ap.Pavel în loc să se examineze pe ei înşişi. Corintenii credeau că dacă-l condamnă pe Pavel, ei vor arăta mai bine.

v.10-12 Toţi sfinţii din VT. precum şi îngerii răi şi buni au fost interesaţi să afle despre mântuirea prin har. Harul era păstrat pentru noi. Ei au văzut, dar nu au înţeles în totalitate, era o enigmă pentru ei. Unii şi-au dedicat viaţa studiului acestui subiect, pentru că Harul era foarte interesant pentru îngerii buni, şi intrigant, scandalos pentru îngerii răi.Cel rău nu înţelege iertarea şi nu este de acord cu ea.

Proorocii VT. vesteau un har viitor, dar nu îl înţelegeau prea bine. Psalmi 22; Isaia 53, Daniel 9:26 (slava şi patimile).

v.13-25 De aceea, adică de aici încolo, urmează partea practică, partea noastră.

Ce trebuie să facem noi:

- să trăim o viaţă de sfinţenie faţă de Domnul; sfântul nu este o persoană ciudată, ci o altfel de persoană. Deşi pare ciudată viaţa unor astfel de oameni 1 Petru 4:4, viaţa lor nu este deloc ciudată, dar o astfel de trăire arată un contrast puternic dintre creştini şi lumea rea.

În acest paragraf, ap. Petru îşi încurajează cititorii să rămână sfinţi, diferiţi, şi acestea, cu scopul de a-i câştiga pe unii dintre ei pentru Hristos.

v.13 ne vorbeşte despre „arătarea Lui Isus Hristos”. Creştinii, dragii noştri, trăiesc la timpul viitor. Noi trăim, hotărâm totul, ne pregătim în vederea lucrurilor care au să vină. Avem rădăcinile în cer,acolo este acasă, nu pe acest pământ. Aici toate sunt trecătoare, dar acolo totul este veşnic.

-„încingeţi-vă coapsele minţii voastre”- adunaţi-vă gândurile, mintea, strângeţi-vă poalele robei în brâu, ca să puteţi astfel alerga cu stăruinţă la alergarea care vă stă înainte. Atunci când îţi centrezi viaţa pe revenirea Lui Hristos, scapi de mult „balast” din viaţa aceasta, ca să fii mai uşor.

Poate că Petru avea în minte, Paştele (v.19). Exodul 12:11.

„Perspectiva determină rezultatul, atitudinea determină acțiunile” !

Revenirea Domnului este o motivaţie de a trăi o viaţă de sfinţenie şi de ascultare. Un contrast puternic este în Geneza dintre Avraam care se gândea la cetatea care are temelii tari, cetatea cerească şi Lot care îşi găsea plăcerea în lume, şi asta l-a apropiat de distrugere, prin cetăţile rele Sodoma şi Gomora. Evrei 8:11

Fiţi sfinţi: copiii moştenesc natura părinţilor lor, adică a Lui Dumnezeu în cazul nostru.

Tu al cui copil eşti? Se vede din viaţa ta, cu cine semeni!

A fi copilul cuiva trebuie să fi fost născut din acei oameni. Nouă ni se spune că am fost născuţi din nou, răscumpăraţi din felul păcătos de vieţuire, pe care l-am moştenit de la părinţii noştri pământeşti. Vedem deci, dragi ascultători că nimeni nu moşteneşte credinţa, ci moştenim păcatul, de accea Isus a venit să ne răscumpere cu sângele Lui.

El, Mielul a fost desemnat înainte de întemeierea lumii să fie Răscumpărătorul nostru, şi El S-a arătat ca să ridice păcatul omenirii. Noi prin El suntem credincioşi, nu prin părinţii noştri sau prin altcineva, ci numai prin El.

Un teolog spune că atunci când primii oameni au căzut în păcat, pe cer s-a ivit o cruce.

Dar v.21 ne spune că Isus nu doar că a murit pe o cruce, ci El a şi înviat din morţi, şi I S-a dat slavă. De ce sunt adăugate aceste mari adevăruri? Pentru ca cei ce treceau prin suferinţă, să ştie că şi ei vor trece pe unde a trecut Domnul lor, dar destinaţia finală va fi acolo cu Domnul lor şi al nostru, în cer.

v.17 Ai grijă pe cine numeşti „Tată”, pentru că dacă Dumnezeu este Tatăl tău, atunci El se va ocupa de creşterea ta, de sfinţirea ta, nu te va lăsa în voia ta.

v.22-25 O naştere din nou deosebită, prin Cuvânt şi prin Duhul Sfânt, şi care spre deosebire de lume, tu nu vei fi trecător doar prin viaţa aceasta, ci eşti chemat să moşteneşti veşnicia împreună cu Domnul Isus.

Toate acestea se văd în trăirea noastră practică, faţă de fraţi, şi faţă de toţi oamenii, prieteni sau împotrivitori. Domnul nostru să fie slăvit. Amin!